text: Idabjerget
  
  publiceret: 2023-08-15 16:26:07+02:00
  Idabjerget er et bjergmassiv i nærheden af Troja, hvorfra der udspringer flere floder. I græsk mytologi fortælles, hvorledes Zeus bortførte Ganymedes på en af bjergtinderne, Gargaron. På Ida optrådte prins Paris som dommer i skønhedskonkurrencen mellem Hera, Athena og Afrodite, og her forenede Zeus sig med Kybele.
  Idabjergmassivet nær Troja må ikke forveksles med Idabjerget på Kreta.